Banos: HAPPY BIRTHDAY ANDLÄ!!! 01.11.2006  Erneut si mir zum nä Vulkan-Ussichtspunkt gfahre. Diesmau am Tag. Trotz äs paar Wülklis uf dr Chronä, hei mir's zwüschädürä chli gse usädampfä. Isch aber nid grad dr absolut Hammer gsi. Wär ä rächtä Vulkan wott gse, muess uf di Liparischä Inslä sech dr Stromboli ga inäzieh. Ufem Ussichtspunkt hei mir no Schwitzers und ä Ami troffä. Hie wimmlets nur so vo denä 08:15-mässigä Touris. U aui machä di glichi Reis  mit Sprachufenthalt in Quito! Ds Schönschte, d Galapagos, löh fasch aui ussä, da mä immer wieder ghört sägä es sig ja eh vieu ds tüür! Dem ist aber nicht so :-) Um üs d Zyt um d Ohrä ds schlah, hei mir ds Banos am Zoo no äs Bsüechli abgstattet, und hie sogar no nöii Tier entdeckt: z.B. dr Andäbär, Spidermonkeys und ändlech ä Tapir :-) Ä überfettetä, autä Jaguar hett üs ou no agfuchet. Dä isch aber nid haub so schön gsi, wie dä wo mir i freier Natur hei gse!